钦定古今图书集成/方舆汇编/职方典/第1161卷 > 《寄郧阳陈元朗》袁宏道
## 钦定古今图书集成/方舆汇编/职方典/第1161卷 > 《寄郧阳陈元朗》袁宏道

郢、诸生张明敬者，从沙门游，过余柳浪，谬谓余知道
者以一大事为讯。余告之曰：“夫二君子皆儒而禅者
也。佛家以生死为一大事，而先师云‘朝闻道，夕死可
矣’。是一大事之旨也。今儒者溺于章句，纵有杰出者，
不过谓士生斯世，第能忠、孝、廉、节、信，即此是道。然则
使一世之人朝闻孝弟之说，而夕焉盖棺，可乎？且七”
十子之徒，其中岂有不孝不弟其人者？而庶乎止一
子渊？一贯仅及曾氏，是何说也？迨朱程氏出的，知有
孝弟之源本矣，而不信生死事大夫，闻道而无益于
死生，则又不若不闻道之直捷也。何也？死而等为灰
尘，何若贪荣竞利，作世间酒色场中一大快乐人乎？
又何必以有限之身，事此冷淡不近人情之事也。有
宋诸贤，又未畅厥旨。近代王又臣、罗旴江辈出，能决
古圣精髓，登孔圣堂，揭唐虞竿，击文武铎，以叫号一
世之聋瞆，而世之儒者疑信相参。故余谓唐宋以来，
孔子之学脉绝，而其脉遂在马大师诸人。至于近来，
宗门之滴派绝，而其脉乃在诸儒。至于今所谓螟蛉
者，亦绝儒禅之统绪。“不惟不见其人，而亦不闻其语。
今寒灰子儒心而缁服，明教禅心而儒服，是其中必
有得也，愿有以益我。”寒灰又言：“郧有佳士陈元朗者，
迹游廛内而心托方外，是亦可语禅儒之旨者也。乞
居士一言以诏之。”余曰：“无他说。”因书以付之衲。